

Keskkonnaministeerium

keskkonnaministeerium@envir.ee

Eesti Jahimeeste Selts

ejs@ejs.ee

Ettepanek jahieeskirja muutmiseks 14.09.2018.a.

Punahirve näol on tegemist eelmise sajandi teisel poolel jahinduslikel eesmärkidel Eestisse sisse toodud liigiga, kelle arvukus on viimastel aastatel plahvatuslikult suurenenud, lisaks toimub ka loomulik ränne Lätist. Punahirve suured karjad tekitavad olulist kahju põllumajandusega tegelevatele ettevõtetele, mitmes Eesti piirkonnas on märgatavalt suurenenud metsakultuuride ja noorendike kahjustused, Suurenenud on punahirvedega seotud liiklusõnnetuste arv. Aafrika seakatku negatiivne kogemus tõestas, et ulukite suur kontsentratsioon võib saada ohtlikuks ka ulukite endi populatsioonile.

Keskkonnaagentuuri poolt antud soovitused punahirvede küttimise osas on viimastel aastatel jäänud täitmata. Näiteks eelmisel aastal oli soovitus küttida vähemalt 2130 isendit, tegelikult kütiti 1946 punahirve. Üheks põhjuseks soovituste mittejärgimisele on toodud liiga lühikest lubatud jahiperioodi. Ettepanek on alustada pullide ja vasikate küttimist varitsus- või hiilimis- või peibutusjahiga 15. augustist ja lubada sarnast jahti ka pärast ajujahi lõppemist 1. veebruarist 15.aprillini. Lehmade küttimise korda ei muudeta.

Muudatuse sisu:

Eesti Erametsaliit teeb ettepaneku muuta Jahieeskirja (RT I, 29.05.2013, 51) järgmiselt:

Asendada paragrahv 5 lõike 5 tekst järgmise tekstiga:

 (5) Punahirvele võib jahti pidada 15. augustist 15.aprillini, sealhulgas:
 1) pullile ja vasikale varitsus- või hiilimis- või peibutusjahti 15 augustist 15.aprillini ning ajujahti ja jahti jahikoeraga, välja arvatud FCI 6. rühma kuuluva jahikoeraga, kelle tõustandardis kinnitatud maksimaalne turjakõrgus on üle 52 cm, 1.oktoobristt 31.jaanuarini;
 2) lehmale võib pidada varitsus- või hiilimis- või peibutusjahti 1. septembrist 31. jaanuarini ning ajujahti ning jahti jahikoeraga, välja arvatud FCI 6. rühma kuuluva jahikoeraga, kelle tõustandardis kinnitatud maksimaalne turjakõrgus on üle 52 cm, 1. oktoobrist 31.jaanuarini.

Lugupidamisega

Mikk Link

Juhatuse esimees

/Allkirjastatud digitaalselt/

andres.talijarv@erametsaliit.ee

50 36 212